Sofia av Sverige

Sofia, prinsesse av Sverige, hertuginne av Värmland (født Sofia Kristina Hellqvist, 6. desember 1984) er en svensk prinsesse og tidligere modell. Hun er gift med prins Carl Philip, hertug av Värmland.

Sofia ble født i Täby og flyttet til Älvdalen da hun var seks år. Senere flyttet hun for å studere i Stockholm, hvor hun også arbeidet som servitrise og glamourmodell. Hun deltok i fjernsynsprogrammet Paradise Hotel i 2005. Deretter flyttet hun til New York City for å bli yogainstruktør.

27. juni 2014 kunngjorde Sofia og Carl Philip at de var forlovet. Bryllupet fant sted 13. juni 2015 i Stockholm.

Den 19. april 2016 fikk Sofia og Carl Philip sitt første barn, prins Alexander. Prinsen ble født på Danderyds sjukhus i Stockholm, og døpes 9. september 2016 i Drottningholms slottskyrka. I mars 2017 ble det kjent at prinsparet venter sitt andre barn. Prins Gabriel ble født 31. august 2017. 26. mars 2021 ble parets tredje sønn, prins Julian, født.

Referanser

Eksterne lenker 
 
 
 

Svenske prinsesser
Svenske modeller